**ΠΑΝΕΠΙΣΤΗΜΙΟ ΠΑΤΡΩΝ**

**ΣΧΟΛΗ ΘΕΤΙΚΩΝ ΕΠΙΣΤΗΜΩΝ**

**ΤΜΗΜΑ ΓΕΩΛΟΓΙΑΣ**

ΠΡΟΚΗΡΥΞΗ ΓΙΑ ΕΙΣΑΓΩΓΗ ΦΟΙΤΗΤΩΝ

ΣΤΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

«ΓΕΩΕΠΙΣΤΗΜΕΣ ΚΑΙ ΠΕΡΙΒΑΛΛΟΝ»

Το Τμήμα Γεωλογίας της Σχολής Θετικών Επιστημών του Πανεπιστημίου Πατρών στα πλαίσια του ΠΜΣ «Γεωεπιστήμες και Περιβάλλον» προκηρύσσει για το ακαδημαϊκό έτος 2022-2023, έως **δεκαπέντε(15)** θέσεις για απόκτηση Διπλώματος Μεταπτυχιακών Σπουδών Ειδίκευσης.

Το ΠΜΣ στις «Γεωεπιστήμες και Περιβάλλον» του Τμήματος Γεωλογίας του Πανεπιστημίου Πατρών οδηγεί στην απονομή Διπλώματος Μεταπτυχιακών Σπουδών (Δ.Μ.Σ., MSc) στην ειδίκευση: «**Επεξεργασία και Ανάλυση Δεδομένων στις Γεωεπιστήμες».**

Στο ΠΜΣ «Γεωεπιστήμες και Περιβάλλον» γίνονται δεκτοί απόφοιτοι των Τμημάτων των Σχολών Θετικών Επιστημών, Πολυτεχνικών, Ιατρικών, Γεωπονικών και άλλων Σχολών συναφούς γνωστικού αντικειμένου, Πανεπιστημίων της ημεδαπής και ομοταγών αναγνωρισμένων Ιδρυμάτων της αλλοδαπής, καθώς και Πτυχιούχοι Τμημάτων αντίστοιχων ειδικοτήτων των Α.Τ.Ε.Ι.

Οι ενδιαφερόμενοι καλούνται να συμπληρώσουν την αίτηση υποψηφιότητας που έχει αναρτηθεί στον παρακάτω σύνδεσμο**:** [**http://www.geology.upatras.gr/index.php/el/education/postgraduate-studies**](http://www.geology.upatras.gr/index.php/el/education/postgraduate-studies)και να την υποβάλουν ηλεκτρονικά από **Πέμπτη 1 Σεπτεμβρίου μέχρι την** **Παρασκευή 30** **Σεπτεμβρίου 2022** στη διεύθυνση[**https://matrix.upatras.gr/sap/bc/webdynpro/sap/zups\_pg\_adm**](https://matrix.upatras.gr/sap/bc/webdynpro/sap/zups_pg_adm)μαζίμε τα ακόλουθα δικαιολογητικά (όλα συμπληρώνονται με **ΚΕΦΑΛΑΙΑ ΓΡΑΜΜΑΤΑ** και τα αρχεία να είναι σε μορφή **PDF**) :

α) Αίτηση μέσω του συνδέσμου: <https://matrix.upatras.gr/sap/bc/webdynpro/sap/zups_pg_adm>

β) Αντίγραφο Πτυχίου ή Διπλώματος. Τελειόφοιτοι μπορούν να υποβάλουν αίτηση, αλλά γίνονται δεκτοί, εφόσον προσκομίσουν βεβαίωση περάτωσης σπουδών το αργότερο κατά την εξεταστική περίοδο Σεπτεμβρίου,

γ) έγκυρο πιστοποιητικό σπουδών, µε την αναλυτική βαθμολογία σε όλα τα μαθήματα,

δ) σύντομο βιογραφικό σημείωμα,

ε) έγκυρα πιστοποιητικά γλωσσομάθειας,

στ) τουλάχιστον δύο (2) συστατικές επιστολές σύμφωνα με το ειδικό έντυπο συστατικής επιστολής που βρίσκεται αναρτημένο στον σύνδεσμο: **www.geology.upatras.gr/images/pdf/pms/2022-2023/P0ROTYPO-SYSTATIKHS-EPISTOLHJS-PMS-2022-2023.pdf** (δεν απαιτείται για τελειόφοιτους/απόφοιτους Τμ. Γεωλογίας Παν/μίου Πατρών)

ζ) πιστοποιητικά εμπειρίας,

η) φωτοτυπία αστυνομικής ταυτότητας ή διαβατηρίου,

θ έγκυρο πιστοποιητικό γνώσης χρήσης Η/Υ,

ι) 2 πρόσφατες φωτογραφίες,

ια) βεβαίωση ισοτιμίας από το ΔΟΑΤΑΠ, για όσους έχουν πτυχίο Παν/μίου της αλλοδαπής,

ιβ) οποιοδήποτε άλλο στοιχείο θεωρεί ο υποψήφιος, ότι ενισχύει την υποψηφιότητά του (π.χ. επιστημονικές δημοσιεύσεις κ.ά.).

**Δικαίωμα υποβολής αίτησης στην προκήρυξη έχουν και οι φοιτητές Προπτυχιακού Προγράμματος Σπουδών, οι οποίοι θα συμμετέχουν στην εξεταστική περίοδο του προσεχούς Σεπτεμβρίου με την προϋπόθεση, ότι στο τέλος της εξεταστικής περιόδου θα προσκομίσουν έγκαιρα (μέχρι 14 Οκτωβρίου 2022) σχετική βεβαίωση για την περάτωση των σπουδών τους.**

Οι υποψήφιοι επίσης θα πρέπει να καταθέσουν **και σε έντυπη μορφή** στη Γραμματεία του Τμήματος Γεωλογίας τα ανωτέρω δικαιολογητικά.

Για την επιλογή των υποψηφίων θα πραγματοποιηθεί συνέντευξη, για την ακριβή μέρα και ώρα της οποίας θα ενημερωθούν από τη Γραμματεία του Τμήματος.

Η παρακολούθηση των μαθημάτων είναι υποχρεωτική. Η χρονική διάρκεια για την απονομή του Δ.Μ.Σ. ορίζεται σε (3) διδακτικά εξάμηνα.

Η εν λόγω πρόσκληση εκδήλωσης ενδιαφέροντος δημοσιεύεται σύμφωνα με τα ΦΕΚ 3044/26.7.2019 τ.Β΄ και την τροποποίησή του στα άρθρα 4 και 6 (ΦΕΚ 2801/6.6.2022), του Κανονισμού ΠΜΣ του Τμήματος Γεωλογίας.

Περισσότερες πληροφορίες παρέχονται από τη Γραμματεία του Τμήματος Γεωλογίας του Πανεπιστημίου Πατρών, Τ.Κ. 26504 Πανεπιστημιούπολη, Ρίο, στα τηλέφωνα 2610 997590 & 2610 997922 (υπεύθυνη κ. Σοφία Μπακοπούλου e-mail: [sbakop@upatras.gr](mailto:sbakop@upatras.gr)), καθώς και από την ιστοσελίδα του Τμήματος Γεωλογίας ([www.geology.upatras.gr](http://www.geology.upatras.gr)).

Ο Δ/ντής Μεταπτυχιακών Σπουδών του Τμήματος Γεωλογίας

Καθηγητής Ιωάννης Κουκουβέλας